રાજકોટ : શહેરમાં ટ્રાફિક વ્યવસ્થાપન પણ સુચારૂ બની રહે તેવા આશયથી રાજકોટ મહાનગરપાલિકા અને શહેર પોલીસ દ્વારા એક ઓપરેશન અને જનજાગૃતિ અભિયાન હાથ ધરવાનું આયોજન કરવામાં આવેલ છે. બિનાબેન આચાર્યના અધ્યક્ષ સ્થાને રાજકોટ મહાનગરપાલિકા અને રાજકોટ શહેર પોલીસ દ્વારા સંયુકતપણે યોજાયેલી પત્રકાર પરિષદમાં જાહેરાત કરવામાં આવી હતી. આ પ્રસંગે શહેરે ભાજપ પ્રમુખ કમલેશભાઈ મીરાણી, ડેપ્યુટી મેયર અશ્વિનભાઈ મોલીયા, સ્ટેન્ડિંગ કમિટીના ચેરમેન ઉદયભાઈ કાનગડ, શહેર પોલીસ કમિશનર મનોજ અગ્રવાલ, મ્યુનિ. કમિશનર બંછાનિધિ પાની, જોઇન્ટ પોલીસ કમિશનર એસ. એન. ખત્રી, શાસક પક્ષના નેતા દલસુખભાઈ જાગાણી, શાસક પક્ષના દંડક અજયભાઈ પરમાર, એસ્ટેટ કમિટીના ચેરમેન પ્રીતિબેન પનારા, ડેપ્યુટી મ્યુનિ. કમિશનરશ્રીઓ ચેતન નંદાણી અને શ્રી ચેતન ગણાત્રા, વગેરે ઉપસ્થિત હતાં જે તસ્વીરમાં નજરે પડે છે. (તસ્વીર : અશોક બગથરીયા)